Tuli tuli taa...
Tuli tuli taa,
 soittelen, soittelen,
 tuli tuli taa,
 koittelen, koittelen,
 tuli luli, tuli luli,
 huilulla soittelen, soittelen huilulla vaan.
       Hei nyt, vanha ja nuori,
       jalkasi tanssiin suori,
       kutsu jo kumppani kanssasi karkelemaan!

 Totta vaan
 olen minä sellainen poika,
 jotta vaan
 saan minä nättiä tyttöjä kanssani tanssimaan.
       Tui tuli tuijati tullaa,
       sorjaa naapurin Ullaa..!
       Sun minä luoksesi ennän,
       kanssasi piiriin lennän,
       rinnalla veiterän varren noin minä notkua saan.

 Tuli tuli taa,
 silmät jo nauruna loistaa,
 tuli tuli taa,
 jalkapa tahtia toistaa,
 tuli luli, tuli luli,
 permantopalkkia kannat ja korkoset lyö,
       Maijaansa Manni jo muiskaa,
       nurkassa korvaan kuiskaa...
       lemmenpä leikkihin kaikki nyt kietovi yö.